
Ouin Ic purpurei , Pater optime , Roma galeri 
Munere sacratis patribus adnumerat, 

Sollemnesque parans tibi late indicere honores 
Non quaerit fastus amplius illa suos, 

Cum Jovis aeternam conscendere Caesar in arcem 

Visus, et evincti brachia capta duces; 

\ 

Eccur dilectas jubeam cessare Camenas , 

Ne tangant resonae pectine Dia lyrae V 

Eccur non festo modulabor carmina cantu , 

Gaudia nec laeti pectoris evoluam? 

Qualis inexpertus medium progressus in aequor 
Tentat ad ignotas navita adire plagas, 

Quae fugere ex oculis, ut somnia vana, videntur 
Frustratae illius vota mage atque mage; 

Talis difficili non sat bonus arte Catulli 
Accingar laudes ipse referre tuas , 

Quas fertur tranans pernicibus aera pennis 
Ad semota procul fama tulisse loca; 

Quandoquidem faciles edocta Lutetia mores, 

Quae miti Gallos temperat imperio, 

Sustulit aeterii te clarum ad sidera coeli, 
Oraavitque tuo nomine ephemeridas. 

Nam quid ego memorem benefacta, tuaeque labores 
Vitae? quam humano profueris generi? 

Testis adest Frusino, cives cum turba latronum 
Bacchans vicinas impia per siluas 

Terruit, jnuocuoque tuanus infecta cruore 
Complevit raptis abdita lustra opibus, 

Quae simulae contra te vidit in arma ruentem , 

• k 

Ancipiti perhibent obticuisse metu , 

Et propere in solas trepidam fugisse cavernas, 

Cornuaque assuetum oblita ciere sonum; 

Tunc, duce te, miseris iterum pax fulsit in oris, 
Desuetosque diu rettulit alma pedes; 

Sic , ubi turbato nigrescunt nubila coelo , 

Iratoque tonant fulmina missa Jove , 

Sol redit , exoritur si lucidi amica sereni , 

Quae nigro tenebras exigat aura polo. 

Dic, age, Roma, virum gremio tibi namque fovere 
Contigit, et sacris addere judicibus, 

Quos propter , fateor , doctas imitaris Athenas , 

Et reficis regni saecula Cecropii; 

Digitized by Google 




6 



Dic , age , ut in viduo mulier deserta cubili , 
Scilicet a cupido nescia vulturio 

Comparis extincti modicum defendere censum, 
Absumat gnatos ne macilenta fames , 

Auxilium implorans, facili ceu numine, ab illo 
In risum potuit vertere tristitiam. 

Sed quo te , nostri rarissima gloria saecli , 
Concelebrem digno carmine, magne Pater? 

Quippe tibi aeternae decorato fascibus uibis 
Obtigit experta ducere frena manu , 

Hic ubi , praecipuo auctus Cincinnatus honore 
Rebus in afflictis consuluit patriae; 

Hic ubi Romanis prope jam nutante columna 
Egregiam valuit ferre Camillus opem. 

Fortunate Pater, insignibus utere fatis, 

t*' , f 

Quae merito virtus jam tibi deproperat : 

Exaudi, ut laetis resonant applausibus aurae, 
Felsineum Sinnus qua rigat Oppidulum, 

Oppidulum , tibi quod patriae telluris ad instar 
Saepe olim gratum praebuit hospitium ; 

Quare, dum ad magnos attolleris, inclyte, honores, 
Hoc tamen Oppidulum te meminisse decet; 

Sic prope cum Superum vita poteretur Ulysses, 
Nempe dies tecum, filia solis, agens, 

Nunquam Ithacae oblitus jucundae dicitur orae, 
Arsisse at patrii scmper amore soli. 

Josepih Rossii 

